Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: kutatók által feltört zárakkal indokolják. A szociális igazgatásról és szociális ellátásokról szóló 1993. évi III. törvény
Paragraph Index: 1109

72. § (1) bekezdése szerint a rehabilitációs intézmény a bentlakók önálló életvezetési képességének kialakítását, illetve helyreállítását szolgálja. Az országgyűlési biztos álláspontja szerint az intézet által kialakított gyakorlat ellentétben áll ezzel a törvényi céllal, nem készíti elő megfelelően a gondozott családi és lakóhelyi környezetbe történő visszatérését, és ellentétes az Országos Fogyatékosügyi Program stratégiai céljai körében, elvi éllel meghatározott azon követelménnyel is, amely szerint: „Amennyiben a különböző támogatási formák igénybevétele mellett sem biztosítható a fogyatékos személy saját otthonában történő megfelelő ellátása, úgy törekedni kell arra, hogy nyitott és humanizált intézményi elhelyezés mellett kaphassa meg a megfelelő ellátást. Mindezekre hivatkozva a jelentésnek azt a megállapítását, amely szerint az otthon által bevezetett gyakorlat, amely szerint (a lakóépületekben, munkaidőben) minden WC-használat előtt és után a gondozó kíséri a gondozottat, nyitja és zárja a szobák, illetve a mellékhelyiségek ajtait — rehabilitációs intézetről lévén szó —, az otthon lakóinak emberi méltósághoz fűződő alkotmányos jogával összefüggő visszásságot okoz, változatlanul fenntartotta. A fenntartó az intézet álláspontját felülvizsgálva elfogadta az országgyűlési biztos kezdeményezését, és intézkedett a lakószobák napközbeni nyitva tartása tilalmának feloldásáról, valamint a kifogásolt házirendi előírás alapján folytatott gyakorlat megváltoztatásáról. Az országgyűlési biztos felkérte, hogy gondoskodjon a jogszabályban előírt orvosi szoba kialakításáról és rendeltetésszerű használatának biztosításáról. Az igazgató az előírt orvosi szoba hiányát kifogásoló megállapítást vitatta. Arra hivatkozott, hogy az intézetben a kezdetektől fogva van megfelelő orvosi szoba. A kapott választ az országgyűlési biztos 2000/88/II. szám nem fogadta el. A jogszabály előírása, valamint a gondozottak számának ismeretében megállapítható, hogy az intézetben

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes